Φλόριντα

**Φλόριντα** (ή **Φλόριδα**) (, Πολιτεία της Φλόριντα), είναι μια νότια πολιτεία των Ηνωμένων Πολιτειών. Είναι γνωστή με το προσωνύμιο *Sunshine State* (Ηλιόλουστη Πολιτεία). Το όνομα *Φλόριδα* προέρχεται από την ισπανική λέξη *φλορίδα* (*La Florida*), που σημαίνει *ανθισμένη*. Έχει έκταση 170.312 τ.χλμ. και πληθυσμό 23.839.600 κατοίκους (εκτίμηση 2025).

Πρωτεύουσα της πολιτείας της Φλόριντας, είναι το Ταλαχάσι. Μεγαλύτερη σε πληθυσμό πόλη, το Τζάκσονβιλ, και μεγαλύτερη σε πληθυσμό μητροπολιτική περιοχή, είναι το Μαϊάμι με πάνω από 6,2 εκατομμύρια κατοίκους.

Η πολιτεία έχει γνωρίσει μια τεράστια πληθυσμιακή και οικονομική ανάπτυξη τα τελευταία χρόνια και πλέον η οικονομία της αγγίζει τα 1,7 τρις δολάρια, η τέταρτη μεγαλύτερη στις Ηνωμένες Πολιτείες. Οι κύριοι τομείς είναι ο τουρισμός, οι υπηρεσίες και το εμπόριο, η γεωργία και οι μεταφορές. Είναι γνωστή παγκοσμίως για τις ακτές και τις ξενοδοχειακές εγκαταστάσεις, τα θεματικά πάρκα (όπως το Walt Disney World και το Universal Studios Florida στο Ορλάντο), καθώς και για το Εθνικό Διαστημικό Κέντρο Κένεντι στο ακρωτήριο Κανάβεραλ. Το λιμάνι του Μαϊάμι αποτελεί το μεγαλύτερο επιβατικό λιμάνι και από τα μεγαλύτερα εμπορικά λιμάνια στον πλανήτη.

## Ιστορία
Αρχαιολογικά ευρήματα δείχνουν πως η Φλόριντα ήταν κατοικημένη χιλιάδες χρόνια πριν φτάσουν οι Ευρωπαίοι. Οι μεγαλύτερες από τις ιθαγενείς φυλές ήταν οι Καλούσα, Τεκουέστα, Τιμουκάν, και οι Τοκομπάγκο. Ο Ισπανός εξερευνητής Χουάν Πόνθε Ντε Λεόν, ονόμασε τη νέα αυτή γη προς τιμήν της Κυριακής του Πάσχα, στις 2 Απριλίου του 1513, που από τους Ισπανούς ονομάζεται «Αγία Ημέρα των Λουλουδιών». Έκτοτε, η περιοχή αυτή έμεινε γνωστή ως «η Ανθισμένη» (*La Florida*). Κατά τη διάρκεια του επόμενου αιώνα, οι Ισπανοί και οι Γάλλοι εγκατέστησαν αποίκους στη Φλόριντα με μεικτά αποτελέσματα. Η Ισπανική Πενσακόλα ιδρύθηκε από το Δον Τριστάν Ντε Λούνα ως την πρώτη ευρωπαϊκή αποικία των σύγχρονων ΗΠΑ το 1559. Το 1565 ο Πέδρο Μενέντεζ ντε Αβιλές ίδρυσε τον Άγιο Αυγουστίνο, την πρώτη μόνιμη ευρωπαϊκή αποικία. Οι δύο αυτές πόλεις στη συνέχεια θα γίνουν οι πρωτεύουσες των Βρετανικών και Ισπανικών αποικιών της Ανατολικής και Δυτικής Φλόριδας.

Η έκταση της Φλόριδας συρρικνώθηκε με την ίδρυση Βρετανικών αποικιών στον βορρά και Γαλλικών στη δύση. Ο έλεγχος περιοχών της Φλόριντα πέρασε από την Ισπανία, τη Βρετανία και τις ΗΠΑ. Τελικά η Ισπανία έδωσε τη Φλόριντα στις ΗΠΑ με τη Συνθήκη Άνταμς-Ονίς το 1819, ως αντάλλαγμα την εγκατάλειψη κάθε δικαιώματος προς το Τέξας από τις ΗΠΑ. Στις 3 Μαρτίου του 1845, η Φλόριντα έγινε η 27η πολιτεία των Ηνωμένων Πολιτειών της Αμερικής. Στις 10 Ιανουαρίου του 1861, η Φλόριντα αποσχίσθηκε από τις ΗΠΑ και ήταν από τα ιδρυτικά μέλη των Συνομοσπόνδων Πολιτειών της Αμερικής (στην ελληνική αρθρογραφία αναφέρονται και ως *Νότιες πολιτείες*) και στις 10 Φεβρουαρίου του ίδιου χρόνου έγινε και επίσημα μέλος. Μετά τον Εμφύλιο Πόλεμο, επανασυνδέθηκε με τις ΗΠΑ στις 25 Ιουνίου του 1868.

Έως τα μέσα του 20ού αιώνα, η Φλόριντα ήταν η πιο αραιοκατοικημένη πολιτεία του Νότου. Σήμερα, είναι η όγδοη πιο πυκνοκατοικημένη πολιτεία των ΗΠΑ (3η μεγαλύτερη σε πληθυσμό), και η δεύτερη πιο πυκνοκατοικημένη στον Νότο.

## Γεωγραφία

### Έδαφος και Κλίμα
αριστερά|μικρογραφία|Τοπογραφικός χάρτης της Φλόριδας.

Η πολιτεία της Φλόριντα, αποτελείται από μία μεγάλη χερσόνησο στο μεγαλύτερο μέρος της, και στα βόρεια από μία στενή λωρίδα, ανάμεσα στην πολιτεία της Τζόρτζια και την πολιτεία της Αλαμπάμα.

Βρίσκεται στο νοτιοανατολικό άκρο των Ηνωμένων Πολιτειών, ενδιάμεσα από τον Ατλαντικό Ωκεανό (ανατολικά) και στον Κόλπο του Μεξικού (δυτικά). Στο νότιο άκρο της πολιτείας, βρίσκονται τα Στενά της Φλόριντας, τα οποία διαπερνά το Ρεύμα του Κόλπου (Gulf Stream), και χωρίζουν τις ΗΠΑ από την Κούβα.

Το διάμεσο υψόμετρο της Φλόριδας, είναι μόλις 30 μέτρα. Το υψηλότερο σημείο της πολιτείας, είναι ο Λόφος Μπρίτον, ο οποίος βρίσκεται στο βορειοδυτικό μέρος της στενής λωρίδας γης (panhandle), στα βορειοδυτικά της πολιτείας-στα σύνορα με την Αλαμπάμα, και έχει ύψος 105 μέτρα, το οποίο είναι το χαμηλότερο-υψηλότερο σημείο από κάθε άλλη πολιτεία των ΗΠΑ. Γενικά, η Φλόριντα, χαρακτηρίζεται ως μία πολύ επίπεδη πολιτεία, ιδιαίτερα στη χερσόνησό της. 
[μικρογραφία|272x272εσ|Ο χάρτης με τα [Έβεργκλεϊντς.]]

Το κλίμα της Φλόριντα, στο μεγαλύτερο μέρος της πολιτείας, είναι υγρό υποτροπικό. Στο νοτιότερο μέρος της πολιτείας, το κλίμα είναι τροπικό. Το γενικότερο κλίμα, θεωρείται αρκετά ήπιο, με τα καλοκαίρια να είναι ζεστά και πολύ υγρά (ιδίως στο νότιο τμήμα) και τους χειμώνες, αρκετά ήπιους με σπάνιες χιονοπτώσεις. Με μέση θερμοκρασία 21,5&nbsp;°C, η Φλόριντα είναι η θερμότερη πολιτεία στις Ηνωμένες Πολιτείες. Επίσης, η Φλόριντα, έχει από τα υψηλότερα ποσοστά βροχοπτώσεων στις Ηνωμένες Πολιτείες, και παράλληλα συγκεντρώνει ιδιαίτερα στα κεντρικά της, το μεγαλύτερο ποσοστό κεραυνών στις ΗΠΑ, παρότι έχει το προσωνύμιο "The Sunshine State" («Η ηλιόλουστη πολιτεία»).

Λόγω του υποτροπικού-τροπικού κλίματος της πολιτείας, η Φλόριντα, πλήττεται συχνά από επικίνδυνους τυφώνες, καθώς και από σίφωνες, κατά τους καλοκαιρινούς μήνες και ένα μεγάλο διάστημα του φθινοπώρου.

Το νότιο τμήμα της πολιτείας, στα δυτικά από το Μαϊάμι, είναι κυρίως μη κατοικήσιμο λόγω της τεράστιας ελώδους έκτασης (20.000 τ.χλμ.), στην οποία βρίσκεται και το Εθνικό Πάρκο των Έβεργκλεϊντς, ένας τροπικός υγροβιότοπος, ο οποίος φιλοξενεί πλειάδα πανίδας και χλωρίδας. Στα Στενά της Φλόριντας (νότια των Έβεργκλεϊντς), βρίσκονται τα τροπικά νησιά Φλόριντα Κις, τα οποία φιλοξενούν τον Ύφαλο της Φλόριντα - τον μοναδικό ενεργό κοραλλιογενή ύφαλο στις ΗΠΑ.

## Νομοθεσία & Κυβέρνηση
[αριστερά|μικρογραφία|170x170εσ|'''[Ρον ντε Σάντις** ([[Ρεπουμπλικανικό Κόμμα (ΗΠΑ)|Ρ]]) - 46ος [[Κυβερνήτης της Φλόριντα]] (2019–''εν ενεργεία'').]]

Η βασική δομή, οι υποχρεώσεις, οι ευθύνες και η λειτουργία της Κυβέρνησης της Πολιτείας της Φλόριδας καθορίζονται από το [[Σύνταγμα της Φλόριντα]], που επίσης θέτει τα θεμέλια της βασικής νομοθεσίας της πολιτείας και εγγυάται τα δικαιώματα και τις ελευθερίες των πολιτών. Η κυβέρνηση της πολιτείας απαρτίζεται από τρεις ξεχωριστές εξουσίες: τη δικαστική, τη νομοθετική και την εκτελεστική. Το [[Νομοθετικό Σώμα της Φλόριντα]], ορίζει τους νόμους που θέτει σε εφαρμογή ο [[Κυβερνήτης της Φλόριντα]] με την υπογραφή του.

Το Νομοθετικό Σώμα της Φλόριδας, απαρτίζεται από 40-μελή [[Γερουσία της Φλόριντα|Γερουσία]] και [[Βουλή των Αντιπροσώπων της Φλόριντα|Βουλή]] με 120 μέλη. Αμφότερα τα σώματα, βρίσκονται υπό τον έλεγχο των Ρεπουμπλικανών. Η πολιτειακή γερουσία, έχει 28 Ρεπουμπλικανούς και 12 Δημοκρατικούς, και η πολιτειακή βουλή, έχει 83 Ρεπουμπλικανούς και 36 Δημοκρατικούς.

==== Πολιτική ====
Παρόλο που η Φλόριντα, παραδοσιακά ήταν φίλα προσκείμενη περισσότερο στο [[Δημοκρατικό Κόμμα (ΗΠΑ)|Δημοκρατικό κόμμα]], τα τελευταία χρόνια η ραγδαία αύξηση του πληθυσμού έχει φέρει πολλούς που πρόσκεινται στο [[Ρεπουμπλικανικό Κόμμα (ΗΠΑ)|Ρεπουμπλικανικό κόμμα]]. Τα τελευταία χρόνια μάλιστα οι [[Ρεπουμπλικανικό Κόμμα (ΗΠΑ)|Ρεπουμπλικανοί]] έχουν κερδίσει τις τελευταίες κυβερνητικές εκλογές (2018, 2022) και έχουν την πλειοψηφία στο κοινοβούλιο της πολιτείας.

Από το 2016 και έπειτα, η Φλόριντα, έχει στραφεί σημαντικά προς το [[Ρεπουμπλικανικό Κόμμα (ΗΠΑ)|Ρεπουμπλικανικό Κόμμα]], και ευνοεί πλέον τους Ρεπουμπλικανούς υποψηφίους σε πολιτειακό επίπεδο, παύοντας πλέον να θεωρείται ως αμφιταλαντευόμενη (swing state). Ως εκ τούτου, ο [[Κυβερνήτης της Φλόριντα|Κυβερνήτης]], η [[Αντικυβερνήτης της Φλόριντα|Αντικυβερνήτης]], η πλειοψηφία στα δύο σώματα ([[Βουλή των Αντιπροσώπων της Φλόριντα|πολιτειακή βουλή]] και [[Γερουσία της Φλόριντα|πολιτειακή γερουσία]]) του [[Νομοθετικό Σώμα της Φλόριντα|Νομοθετικού Σώματος της Φλόριντα]], οι ομοσπονδιακοί [[Γερουσία (ΗΠΑ)|Γερουσιαστές]], καθώς και η πλειοψηφία των ομοσπονδιακών [[Βουλή των Αντιπροσώπων (ΗΠΑ)|Βουλευτών]], είναι [[Ρεπουμπλικανικό Κόμμα (ΗΠΑ)|Ρεπουμπλικανοί]]. Επίσης, οι δύο τελευταίες προεδρικές εκλογές (2016 και 2020), που πραγματοποιήθηκαν στην πολιτεία, εξέλεξαν τον Ρεπουμπλικανό προεδρικό υποψήφιο.


== Μεγαλύτερες πόλεις της Φλόριντα ==


== Φωτοθήκη ==
<gallery widths="180" heights="180">
Αρχείο:Miami skyline 20080328.jpg|**Μαϊάμι**
Αρχείο:Miami Beach, FL - panoramio.jpg|**Μαϊάμι** - [[Μαϊάμι Μπιτς (Φλόριντα)|Μαϊάμι Μπιτς]]
Αρχείο:Brickell Avenue 20100203.jpg|**Μαϊάμι** - οικονομικό κέντρο "Μπρίκελ"
Αρχείο:Islamorada, Florida.jpg|**Φλόριντα Κις**
Αρχείο:Sunset over the River of Grass, NPSphoto, G.Gardner (9255157507).jpg|Τα [[Έβεργκλεϊντς]]
Αρχείο:West palm beach city.jpg|[[Γουέστ Παλμ Μπιτς (Φλόριντα)|**Γουέστ Παλμ Μπιτς**]]
Αρχείο:VAB and SLS.jpg|**Ακρωτήριο Κανάβεραλ** - [[Διαστημικό Κέντρο Κένεντι]]
Αρχείο:Skyline of Orlando, FL, USA, 2012-03-28.JPG|**Ορλάντο**
Αρχείο:Tampa night.jpg|**Τάμπα**
Αρχείο:Nächtliche Skyline von Jacksonville, Florida.JPG|**Τζάκσονβιλ**
Αρχείο:Old and New Florida State Capitol, Tallahassee, East view 20160711 1.jpg|**Ταλαχάσι''' - το πολιτειακό καπιτώλιο


## Παραπομπές


## Εξωτερικοί σύνδεσμοι

* Επίσημος ιστότοπος της πολιτείας της Φλόριδας
* 


Κατηγορία:Πολιτείες των ΗΠΑ